
Ministru kabineta rīkojums Nr. 196
Rīgā 2025. gada 9. aprīlī (prot. Nr. 13 49. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Finanšu ministrijas budžetu
· 1. Pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 73. panta pirmo daļu, atbalstīt apropriācijas pārdali 2025. gadā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Finanšu ministrijas budžeta programmu 97.00.00 "Nozaru vadība un politikas plānošana" 1 000 000 euro apmērā, lai 2025. gadā nodrošinātu finansējumu, kas nepieciešams Eiropas Rekonstrukcijas un attīstības bankas pilnvarnieku valdes 2026. gada sanāksmes organizēšanai Rīgā, kā arī sagatavošanās darbiem.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 3. Lai nodrošinātu būtisku valsts drošības interešu aizsardzību, organizējot valstiski nozīmīgu starptautisku pasākumu, atļaut Finanšu ministrijai Eiropas Rekonstrukcijas un attīstības bankas pilnvarnieku valdes 2026. gada sanāksmes organizēšanai Rīgā nepieciešamo pakalpojumu un piegāžu nodrošināšanā piemērot Publisko iepirkumu likuma 3. panta astotajā daļā noteikto izņēmumu.
· 4. Precizēt un palielināt Finanšu ministrijas bāzes izdevumus 2026. gadam budžeta programmā 97.00.00 "Nozaru vadība un politikas plānošana" 1 300 000 euro apmērā, lai nodrošinātu Eiropas Rekonstrukcijas un attīstības bankas pilnvarnieku valdes 2026. gada sanāksmes organizēšanu Rīgā, attiecīgi samazinot izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 23.00.00 "Valsts atbalsta programmas un citi valsts nozīmes pasākumi".

